આવા જ એક પરિસંવાદનું આયોજન સ્પંદન ટ્રસ્ટ સદસ્ય પૂજા ચૌહાણ દ્વારા વડોદરામાં કરવામાં આવ્યું હતું. પૂજા ચૌહાણ સ્પંદન ટ્રસ્ટના સક્રીય તેમજ મહેનતુ સદસ્ય છે. તેમણે વડોદરામાં સેમિનાર માટે સ્ત્રી સામર્થ્ય માટે કામ કરતી 'પંખ' સંસ્થાનો સંપર્ક સાધ્યો હતો. 'પંખ' સંસ્થા દ્વારા સ્ત્રીઓમાં જાગૃતિ લાવવા માટે તેમને કોમ્પ્યુટર, યોગા, નેટ બેંકિંગ વગેરે શીખવવામાં આવે છે. તેમજ સંપૂર્ણ બોડી ચેક અપ, જીવન વીમા અંગેના સેમિનાર, કૂકીંગ વર્કશોપ વગેરે કાર્યક્રમનું આયોજન પણ કરવામાં આવે છે. આ ઉપરાંત ફૂલોના અલંકારો, રંગોળી, બાળકો માટેની વાનગીઓની રેસિપી, મહેંદી વગેરે પણ સ્ત્રીઓને શીખવવામાં આવે છે.